এ সময়ের সর্বাধিক জনপ্রিয় শিল্পীদের অন্যতম রফিকুন নবী। বিস্মিত হতে হয় তিনি একাধারে ধ্রম্নপদী চিত্রকলার ও হালকা মেজাজের কার্টুন কীভাবে আঁকেন! তিনি গ্রিক সরকারের বৃত্তি নিয়ে ছাপচিত্রে শিক্ষাগ্রহণ করেছিলেন চার দশকেরও পূর্বে। এই প্রদর্শনীতে শিল্পীর একটি মাত্র ছাপচিত্র স্থান লাভ করেছে, যার নাম ‘অটাম’ বা শরৎকাল। হৈমমত্মী ও শারদীয় সুরের বার্তাই এ-ছবির উপজীব্য। গ্রীষ্মের তাপদগ্ধতা ও শীতের হিমশীতল কষাঘাতের মাঝখানে শরতের স্নিগ্ধ সমাহিত রূপটি উঠে এসেছে এই শিল্পকর্মে। এর অনুষঙ্গ যেন আলো ও শব্দের মিলিত সৌরভ, যা প্রকৃতির ঐকতানে সমন্বিত হয়েছে।